《送李似之二首 其一》
宋代·刘才邵

中兴修政似周宣，共理聊烦命世贤。凋瘵气苏真肉骨，豪强胆落怯冰渊。

远猷岂合淹千里，温诏俄颁自九天。解释邦人去思恨，为言行复入陶甄。

作者简介：（1086—1158）吉州庐陵人，字美中，号杉溪居士。徽宗大观三年上舍及第，宣和二年中宏词科。高宗时累迁中书舍人，兼权直学士院。以帝称其能文，为时宰所忌，出知漳州，于城东开十四渠，溉田数千亩。官至工部侍郎、权吏部尚书。有《杉溪居士集》。